钦定古今图书集成/明伦汇编/官常典/第092卷 > 荣安僖王从式
## 钦定古今图书集成/明伦汇编/官常典/第092卷 > 荣安僖王从式

按《宋史秦王传》：“庆历四年，诏封十王之后，以秦康惠
王德芳长子惟叙之子从照封安国公。从照卒，以德
芳第三子惟能之子从古封安国公。从古卒，德昭第
二子惟宪子从式袭封舒国公。神宗即位，谓创业垂
统实自太祖，顾无以称，乃下诏令中书门下考太祖
之籍，以属近而行尊者一人，裂土地而王之，使常从
献于郊庙，世世勿复绝。”于是有司推择，以从式应诏，
封安定郡王。终保康军节度使，赠同中书门下平章
事，追封荣王，谥安僖。